LUX 1 on ja jääb Kirchbergi, LUX 2 kolib ühel heal päeval (siinse ehitustegevuse nobedust arvestades ilmselt mitte enne 2015. aastat, ehkki kunagised plaanid nägid ette aastat 2007; aga ärgem kaotagem lootust -  projekteerimine on juba käimas!) Mamer-Bertrange'i piirkonda. Kolimine praegustel andmetel eesti lapsi ei puuduta, sest nemad on juba praegu koondunud LUX 1 kooli, kus neid haritakse 3-5 tundi nädalas ka emakeeles. Siinkohal tuleb tänada õpetajaid Tiina ja Alo Malti. Põhikeel sõltub aga sektsioonist, kus laps käib. Praegu õpivad eesti õpilased enamasti inglis- või prantsuskeelses sektsioonis.